SET เสี่ยงรูด หวั่นถูกขายทำกำไร-แรงซื้อในปท.แผ่ว
SET เสี่ยงรูด หวั่นถูกขายทำกำไร-แรงซื้อในปท.แผ่ว
17 ต.ค. 2559

ผู้สื่อข่าวรายงานว่า นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยว่า ตลาดหุ้นไทยเช้านี้คาดว่าจะปรับตัวลง โดยมีโอกาสที่จะเผชิญกับแรงขายทำกำไรหลังจากที่ได้ปรับตัวขึ้นมาพอสมควรแล้วเมื่อวันศุกร์ที่ผ่านมา อีกทั้งแรงซื้อของนักลงทุนในประเทศก็เริ่มชะลอตัวลง ขณะที่เริ่มเห็นแรงขายทำกำไรของนักลงทุนต่างชาติ ทั้งในตลาดตราสารหนี้ ตลาดทุน และตลาดอนุพันธ์
ทั้งนี้แม้ว่าปัจจัยในประเทศที่เคยกดดันตลาดฯในช่วงก่อนหน้านี้ได้มีความชัดเจนแล้ว แต่พฤติกรรมการบริโภคยังไม่กลับมา ซึ่งคงจะต้องใช้เวลาพอควร ด้านตลาดหุ้นอื่นในภูมิภาคเอเชียเช้านี้มีการเคลื่อนไหวทั้งในแดนบวก-ลบ แต่ส่วนใหญ่จะอยู่ในแดนลบ พร้อมให้ติดตามตัวเลขเศรษฐกิจของสหรัฐฯต่อไป เพราะจะมีผลต่อเงินดอลลาร์สหรัฐฯ และค่าเงินบาท พร้อมให้แนวรับ 1,460 จุด ส่วนแนวต้าน 1,475 จุด